കരിപ്പൂര് സ്വര്ണക്കടത്ത് കവര്ച്ചാ കേസ്: ഒരാള് കൂടി പിടിയില് ബെംഗളൂരുവില് നിന്നും അറസ്റ്റിലായതുകൊടുവള്ളി സ്വദേശി ചിന്നന് ബഷീര് കൊണ്ടോട്ടി: കരിപ്പൂര് സ്വര്ണക്കടത്ത് കവര്ച്ചാ കേസുമായി ബന്ധപ്പെട്ട് ഒരാള് കൂടി പിടിയില്. കൊടുവള്ളി സ്വദേശി ചിന്നന് ബഷീര് എന്ന മുഹമ്മദ് ബഷീറിനെ 47 നെ ബാംഗ്ലൂരില് നിന്നും പ്രത്യേക അന്വേഷണ സംഘമാണ് പിടികൂടിയത്. കേസില് ഉള്പ്പെട്ട കൊടുവള്ളി സ്വദേശികളായ പ്രതികള്ക്ക് ബാംഗ്ലൂരില് ഒളിവില് കഴിയാനും മറ്റും സഹായം നല്കിയത് ഇയാളാണെന്ന് കണ്ടെത്തിയതിനെ തുടര്ന്നാണ് അറസ്റ്റ്. ബഷീറിനെ ചോദ്യം ചെയ്തതില് കേസുമായി ബന്ധപ്പെട്ട് നിര്ണായകമായ പല വിവരങ്ങളും ലഭിച്ചിട്ടുണ്ട്. ബഷീറിന്റെ ഫോണ് പരിശോധിച്ചതില് സ്വര്ണക്കടത്ത് കേസിലെ പ്രതികള്ക്ക് ജയിലില് പ്രത്യേക സൗകര്യം ചെയ്തു കൊടുക്കാന് ജയില് ഉദ്യോഗസ്ഥരെ സ്വാധീനിച്ചതിന്റെ നിര്ണായകമായ വിവരങ്ങള് ലഭിച്ചിട്ടുണ്ടെന്നും അന്വേഷണ സംഘം പറഞ്ഞു. ബാംഗ്ലൂര് കേന്ദ്രീകരിച്ച് കൊടുവള്ളിയിലേക്ക് കുഴല്പ്പണം കടത്തുന്ന സംഘത്തിലെ പ്രധാനിയാണ് ഇയാള്. ബാംഗ്ലൂരിലെ സേട്ടുമാരില് നിന്നും പണമെടുത്തുകൊടുവള്ളിയില് സുരക്ഷിതമായി എത്തിക്കാന് ഒരു സംഘം തന്നെ ഇയാള്ക്കു കീഴില് ഉണ്ട്. കൂടാതെ ബാംഗ്ലൂരില് പൊലീസ് പിടികൂടുന്ന ആളുകളെ ജാമ്യത്തില് ഇറക്കാനും ഇയാളുടെ നേതൃത്വത്തില് ഒരു സംഘം പ്രവര്ത്തിക്കുന്നുണ്ട്. ഇയാളുമായി ബന്ധപ്പെട്ട മാഫിയാ സംഘങ്ങളുടെ പ്രവര്ത്തനം നിരീക്ഷിച്ചു വരികയാണ്. ബഷീറിന്ന്റെ പേരില് കൊടുവള്ളി സ്റ്റേഷനില് കൊടുവള്ളി സ്വദേശിയെ തട്ടിക്കൊണ്ടു പോയി കൊലപ്പെടുത്താന് ശ്രമിച്ചതുമായി ബന്ധപ്പെട്ട് കേസുണ്ട്. കൂടുതല് അന്വേഷണത്തിനും തെളിവെടുപ്പിനുമായി ഇയാളെ കസ്റ്റഡിയില് വാങ്ങും. ഇതോടെ ഈ കേസുമായി ബന്ധപ്പെട്ട് അറസ്റ്റിലായ പ്രതികളുടെ എണ്ണം 46 ആയി.മലപ്പുറം ജില്ലാ പൊലീസ് മേധാവി സുജിത്ത് ദാസ്,കൊണ്ടോട്ടി ഡി.വൈ.എസ്പി അഷറഫ് എന്നിവരുടെ നേതൃത്വത്തിലുള്ള പ്രത്യേക സംഘമാണ് കേസ് അന്വേഷിക്കുന്നത്. Stories you may Like